GiliGold/VAD_KnessetCorpus huggingface dataset:
משה גפני: דהיינו, לא משרדים ראויים לשמם ולא כוח-אדם ראוי לשמו.
משה גפני: כוח האדם המצוי במשרד רשם העמותות הוא כוח-אדם מצוין אבל הוא איננו מספיק.
משה גפני: במדינת ישראל יש למעלה מ-125,000 עמותות, ביניהן למעלה מ-8,000 מקבלי תמיכה ממשרדי הממשלה.
משה גפני: גברתי היושבת-ראש, תארי לעצמך מה קורה במשרד צו וטחוב, שצריך לעבור דירה, עם כוח-אדם מצומצם.
משה גפני: אבל הבעיה היותר חמורה היא שרוב העמותות מנהלות את ענייניהן כחוק ורשם העמותות הוציא את הבדיקה, מטבע הדברים, לרואה-חשבון חיצוני, ורואה החשבון שלח לעמותה מספר שאלות שהוא רוצה עליהן תשובות.
משה גפני: העמותה שלחה לרואה החשבון את התשובה, אבל הוא לא קיבל אותה, או שהוא קיבל ושם אותה במגרה.
משה גפני: מדוע?
משה גפני: מכיוון שהחשב הכללי לא הסכים לחדש אתו את חוזה העבודה.
משה גפני: העמותה עושה את עבודתה כפי שצריך, והשאלות שהיא נדרשה להשיב עליהן, נשלחו.
משה גפני: אני יודע על מקרים יותר חמורים, אבל אני מספר על המקרה הרגיל, ואם אני טועה הרשם יתקן אותי.
משה גפני: רואה החשבון לא ממשיך לעבוד מכיוון שהחשב הכללי לא חתם אתו על חוזה.
משה גפני: בפגישה של חברי ועדת הכספים עם שר האוצר הוא אמר שהחלטת הממשלה, אם אי-אפשר ליישם אותה בפרק זמן קצר, צריך להאריך את המועד, ומי שלא קיבל סירוב מוחלט מרשם העמותות, דהיינו עמותה בפירוק או עמותה שנמצאת בחקירה פלילית, או דברים חמורים שנעשים שם שעליהם רשם העמותות ייתן סירוב – שאר העמותות, שהן הרוב הגדול ונמצאות בבדיקה, עדיין לא יחול לגביהן הנושא של ניהול תקין, אם היה להן ניהול תקין בשנה שעברה.
משה גפני: אני בעד פתרון הבעיה של 70 העמותות, אבל הרשם לא יוכל לבצע את זה, מכיוון שזה לא בידיו בלבד.
משה גפני: הרי יש רואה-חשבון שהחשב הכללי עדיין לא האריך את החוזה אתו.
נעמי בלומנטל: מר בוגט, בבקשה.
עמירם בוגט: חלק מהדברים שמעלים חברי הכנסת אינם נכונים, אינם מדויקים, או שהעובדות לא נהירות להם.
עמירם בוגט: אני רוצה שוב פעם לתת את הנתונים הבסיסיים, למרות שזה ישעמם חלק מהאנשים בחדר, שכבר מכירים אותם.
עמירם בוגט: לפני שנתיים קיבלה הממשלה החלטה שכל עמותה שמקבלת תקציב מדינה חייבת לקבל אישור מרשם העמותות שהיא מתנהלת בצורה תקינה.
עמירם בוגט: כפי שאמר חבר-הכנסת גפני, ואני בהחלט מסכים אתו, ודאי שזו החלטה חכמה ונבונה, כי לא ייתכן שהמדינה תתן כסף לגוף שאף אחד לא יודע איך היא מתנהלת.
עמירם בוגט: זה דבר ראשון.
עמירם בוגט: אני חולק על חלק מהדברים שנאמרו פה.
עמירם בוגט: אני חושב שהמדינה העמידה לרשות ביצוע הענין הזה את מרבית הכלים האפשריים.
עמירם בוגט: ודאי שאפשר להעמיד הרבה יותר כלים, וככל שיהיה יותר קל בכל הנושאים הביורוקרטיים והכספיים וכו', דברים יילכו יותר טוב.
עמירם בוגט: אבל אני אומר מה כן נעשה באמצעים המצומצמים שיש בידינו.
עמירם בוגט: קודם-כל אני רוצה לבשר לכם שעברנו למשכן חדש, שהוא יותר מכובד, יותר טוב וקל לאזרחים להגיע אליו ויותר קל לעבודה.
עמירם בוגט: עם זאת, הוגשו השנה כ-8,000 בקשות לניהול תקין, בכלל במדינת ישראל.
עמירם בוגט: רובן ככולן, כמעט 99% נבדקו.
עמירם בוגט: 5,500 מהעמותות נמצאו תקינות.
עמירם בוגט: כ-650 עמותות נמצאו עם ליקוי, שאצלנו נקרא סירוב, בגלל פירוק, מחיקה, חקירה שלנו, חקירת משטרה, גילוי של כל מיני דברים שהכספים לא הגיעו לאן שהיו צריכים להגיע, ובוודאי שהעמותות האלה לא צריכות לקבל כספי מדינה.
עמירם בוגט: כ-1900 עמותות נבדקו, נמצא שיש בהן ליקויים יותר במובן של ניהול העמותה המשפטי והכספי.
עמירם בוגט: כלומר, לא מדובר בליקוי שיורש לשורשו של ענין אלא בשקיפות ובגילוי ובניהול הנכון של העמותה, וכל העמותות האלה קיבלו מאתנו מכתבים, והבאנו דוגמאות של המכתבים מה העמותות צריכות לעשות ולתקן.
עמירם בוגט: התמונה של משרד הקליטה – ביקשו 436 עמותות ניהול תקין.
עמירם בוגט: המספרים שלי והמספרים של המנכ"ל ייתכן שיהיו שונים, כי יכול להיות שמשרד ביקש פעמיים או שהוא קיבל ממני ולא ביקש ממנו בסופו של דבר את ההקצבה.
עמירם בוגט: 12 עמותות רשומות כסירוב, ואנחנו לא צריכים להתייחס לזה.
עמירם בוגט: 306 קיבלו והן תקינות, הן יכולות להגיש בקשה.
עמירם בוגט: 105 עמותות קיבלו מאתנו תשובה שהן בליקוי מהותי.
עמירם בוגט: אני רוצה להבהיר לחברי הכנסת הנכבדים.
עמירם בוגט: זה לא אומר שהעבודה לא בוצעה.
עמירם בוגט: העבודה בוצעה, והמכתבים פה הם ממארס, מפברואר, חלקם עוד מנובמבר 1999.
עמירם בוגט: נשלחו מכתבים מאד מפורטים לעמותה.
עמירם בוגט: העמותה לא מינתה לא ועדת בקורת, לא ועד, לא רואה-חשבון, לא מורשה חתימה.
עמירם בוגט: מישהו פה היה רוצה לתת כסף לעמותה כזאת?
עמירם בוגט: אין פה ליקוי.
עמירם בוגט: אף אחד לא אומר שהם מנווטים את הכסף בצורה לא נכונה, אבל לעמותה כזאת מישהו היה רוצה לתקצב?
עמירם בוגט: עד שלא יתקנו את הדבר הזה אי-אפשר לתקצב.
עמירם בוגט: יש עמותות שלא הגישו דו"חות כספיים מ-1996 עד 1998, והלאה.
עמירם בוגט: הבאנו את כל המכתבים.
עמירם בוגט: כל העמותות האלה קיבלו מכתבים והיו צריכים לבוא ולתקן את הליקויים.
עמירם בוגט: חסר דו"ח?
עמירם בוגט: – תיקח את הדו"ח.
עמירם בוגט: אין פרוטוקול של בחירת ועד – התכנסנו, בחרנו ועדת בקורת, הרי לך.
עמירם בוגט: עם זאת, אנחנו כמו בכל המשרדים נאותים לשבת עם צוותים מקצועיים, עם פקידים שיכולים לסייע בגישור בין הדרישות שלנו לבין ביצוע הדרישות האלה, במיוחד כשאנחנו מדברים בעולים שלא תמיד מבינים אולי כל מה שאנחנו מבקשים.
עמירם בוגט: לכן השבוע ישבו לצוותים מהמשרד שלנו, עם צוות מהמשרד לקליטת העלייה.
עמירם בוגט: הם קיבלו את המכתבים האלה, יפנו לעמותות ויגידו: תביאו את החומר לרשם העמותות.
עמירם בוגט: כי אין בעיה שרשם העמותות צריך לעשות את העבודה.
עמירם בוגט: ברגע שהם יגישו את כל החומר הזה, לתת 100 אישורים של ענין של מה בכך.
עמירם בוגט: הבעיה היא שהעמותות יבצעו את מה שהן צריכות לעשות על-מנת להגיע למישור של תקינות.
עמירם בוגט: חלק מהדברים מאד רופף, על חלק מהדברים אי-אפשר לוותר.
עמירם בוגט: אם יש דברים בתחום הביורוקרטי שאפשר לתת את האישור ולתקן אחר-כך את הטעון תיקון, אנחנו יכולים ללכת לקראת העמותות בתחומים אלה.
עמירם בוגט: כלומר, אם חסרה חתימה אחת או שתיים, אם אלה דברים של בחירת המוסדות או הגשת הדו"ח.
נעמי בלומנטל: נשמע כעת את מנכ"ל משרד הקליטה איך אנחנו יכולים להתקדם.
נעמי בלומנטל: מצד אחד אנחנו שומעים מעו"ד פינקלשטיין שהתאריך הקובע הוא יום ראשון.
נעמי בלומנטל: אני מבינה שיש היום כ-105 עמותות שלא קיבלו ניהול תקין.
נעמי בלומנטל: איך לדעתך אנחנו יכולים לשר על פני הבעיה הזאת כדי שתוכלו להתחיל לחלק את התקציב?
בוריס מפציר: קודם-כל הייתי שמח לו לכל העמותות היה אישור תקין.
בוריס מפציר: אני ודאי לא רוצה להיות במצב שבגלל אי-הבנות או חסרים לא משמעותיים העמותה לא יכולה לקבל תמיכה.
בוריס מפציר: רשם העמותות צודק, ואני רוצה שיהיה ברור.
בוריס מפציר: צוות של רשם העמותות מסייע לנו בכל מה שאנחנו מבקשים.
בוריס מפציר: לא היה מקרה, גם בשנה שעברה, שביקשנו שהם יבדקו תיק או שיתייחסו באופן פרטני, או כמו במקרה יוצא-דופן עם ארגון הווטראנים, שהיה שם ספור שטותי אבל מנע מהם לקבל תמיכה.
בוריס מפציר: רואה-חשבון מטעמם נסע במיוחד, ישב ופתר את הבעיה.
בוריס מפציר: כך שאין פה בעיה בין המשרדים.
בוריס מפציר: יש פה בעיה שאנחנו עדיין נמצאים בזנב של ההחלטה הגורפת מ-1999, שבשנת 2000 היא לא ניתנת לפרשנות מאחר שאין לדון בלי אישור רשם העמותות.
בוריס מפציר: בשנה שעברה זה היה עדיין – עמירם זוכר את ההתחלה שהשגנו – שניתן לדון, ואז יכולנו למשוך את התהליך עד סוף השנה.
בוריס מפציר: מה שעשינו – א.
בוריס מפציר: ממילא שלחנו לכל העמותות התראה לפני שלושה שבועות, שיש להן בעיה.
בוריס מפציר: זה לא נולד היום.
בוריס מפציר: אני מוכרח לציין בצורה לא בדוקה, שאחרי שההתראה נשלחה ורשם העמותות עבר למשכנו החדש, ואכן הצוותים שלנו שהו שם יומיים וחצי ועברו על כל תיק ותיק, ולא היה ארגון אחד שהתייצב אצל רשם העמותות, מזדעק ואומר: רק רגע, איפה אני?
משה גפני: אתם ישבתם אצל רשם העמותות יומיים וחצי?
בוריס מפציר: הוציאו תיק-תיק.
בוריס מפציר: שלחו פאקסים לכל העמותות.
בוריס מפציר: הבוקר ישבנו ועשינו חשבון פשוט מאד.
בוריס מפציר: מועד הגשת הבקשות הוא יום ראשון.
בוריס מפציר: אני אשחק עכשיו משחק סימולציה.
בוריס מפציר: נניח שנדחה את המועד בשבוע.
בוריס מפציר: אל תשכחו שאנחנו באמצע השנה ויש לנו בעיה של אישורים רטרואקטיביים.
בוריס מפציר: בין 300 – 350 עמותות תמיד יהיו כאלה שמסיבות כאלה או אחרות יחסרו להן מסמכים, ללא קשר לאישור רשם העמותות.
בוריס מפציר: זה טבעי וברור.
בוריס מפציר: ברור שאנחנו נצטרך לעשות השלמה שוויונית ולתת לכל אלה שלא הגישו עוד 3 – 4 ימים.
בוריס מפציר: עשינו חשבון שיש לנו עוד 7 – 8 ימים לטפל בהשלמת רשם העמותות.
בוריס מפציר: כלומר, אותו שבוע שנדחה, ממילא יש לנו.
בוריס מפציר: התחלנו את התהליך.
בוריס מפציר: אני מסכים עם רשם העמותות.
בוריס מפציר: מי שלא היה קשוב, מי שלא שם לב, מי שלא ידע, למי שחסרה חתימה, ביומיים אפשר לפתור את הבעיה.
בוריס מפציר: נותנים אישור ידנו ואז האישור מספיק.
בוריס מפציר: החל מהיום יש לנו כ-7 – 8 – 10 ימים נטו, כי אנחנו צריכים את האישור ברגע שאנחנו מתחילים לדון בתיק.
בוריס מפציר: אנחנו יכולים לבדוק אותו.
בוריס מפציר: יש שני שלבים שעדיין אפשר, אם אנחנו רוצים, להעביר אותם בלי אישורים.
בוריס מפציר: בשלב השלישי של חלוקת הכסף אנחנו צריכים את האישור, כי אחרת אנחנו לא יכולים לשלב אותו.
יורי שטרן: זאת אומרת שנשאר בעצם יום עבודה אחד, ומי שלא קיבל עד כה את האישור לא יוכל, לפי ההנחיה - - -
בוריס מפציר: לא, אני אבהיר.
בוריס מפציר: הוא יכול להגיש בקשה.
בוריס מפציר: נניח שלחלק מאותן עמותות לא יהיה עדיין אישור רשם העמותות, זה עדיין לא פוסל אותו.
בוריס מפציר: נניח שבתיקים של איקס עמותות חסר משהו: אישור רשם העמותות, ועד מנהל, בקורת, דו"ח 1998, מס הכנסה.
בוריס מפציר: אנחנו נודיע לכולם בצורה מסודרת: רבותיי, חסר לכם זה וזה, יש לכם שלושה ימים להגיש את המסמכים.
בוריס מפציר: למי זה בנוי?
בוריס מפציר: למי ששכח, למי שלא שם לב.
בוריס מפציר: זה לא בנוי לתקן את ההסטוריה.
בוריס מפציר: עמותה שלצערי הרב היא לא בסדר, לא הקפידה לא בשלושה ימים ולא בשבוע-ימים היא תתקן את הטעון תיקון.
בוריס מפציר: ב-31 במאי כבר הוצאנו הכל, גם בניהול הנוכחי וגם באזכור הנוסף, שלא ייווצר מצב שמישהו לא ידע מה עליו לעשות.
בוריס מפציר: זאת האכסטרה שאנחנו לוקחים על עצמנו.
משה גפני: ההצעה שלך היא הצעה טובה.
משה גפני: אתם תקבלו את הבקשות עד ה-25 בחודש.
משה גפני: יקבלו גם כאלה שאין להן ניהול תקין.
בוריס מפציר: אני אומר את זה גם עכשיו.
משה גפני: יאשרו את התקציב.
בוריס מפציר: ביום ראשון מתחילים לבדוק את התיקים.
בוריס מפציר: יודיעו להם שיש להם שלושה ימים להשלים מסמכים.
נעמי בלומנטל: אבל אתה עדיין צריך את הסיוע של הרשם כדי לעשות את הבדיקה.
בוריס מפציר: יש לי כל הסיוע של הרשם.
בוריס מפציר: דיברנו היום עם נציג הרשם, עו"ד למקין, וסוכם שברגע שיש משהו הם ישבו על כל דבר באופן פרטני.
בוריס מפציר: הבעיה שלי אלה אותן עמותות ש"נרדמו בשמירה" ולא טיפלו במסמכים.
עמירם בוגט: זאת בעיה שלנו, לא שלך.
בוריס מפציר: נכון שלפעמים התיק לא טופל בעקביות אצל רשם העמותות, אבל זה דו-סטרי.
נעמי בלומנטל: ההתרשמות שלי מהישיבה בשבוע שעבר, שאתה עומד מול מצב שיש כמאה עמותות שאתה מרגיש לא נוח כלפיהן, שהן לא ייכנסו ל"פול" מסיבות ביורוקרטיות שייתכן שהן לא עומדות בזמן, או בדומה לזה.
נעמי בלומנטל: השאלה היא איך אנחנו מתקנים את המצב הזה, ואני מבינה שאת התאריך אפשר קצת למשוך בעוד שלושה – ארבעה ימים.
נעמי בלומנטל: איך אנחנו מתמודדים עם הענין הזה?
עמירם בוגט: כפי שאמר מנכ"ל המשרד, העמותות האלה "נרדמו בשמירה".
עמירם בוגט: לא רק זה, הן קיבלו מכתבים מאתנו: תגישו, תתעוררו.
עמירם בוגט: יתרה מזאת, אנחנו כבר יושבים במהלך השבוע ושולחים שוב מכתבים לאותן עמותות דרך אנשי משרד הקליטה ואומרים להם: זה מה שחסר לכם, תביאו את החומר.
עמירם בוגט: בשבילנו זאת לא בעיה לשבת שלושה ימים על מאה עמותות מרגע שיגישו את החומר ולתת את האישורים.
עמירם בוגט: במובן הזה אנחנו יושבים בחוסר מעש, כי אין לנו מה לבדוק.
עמירם בוגט: מה אומר המנכ"ל?
עמירם בוגט: אנחנו עושים את המבצע הקטן הזה, להודיע להם פעם שנייה: תגישו את החומר עד ה-25 בחודש.
עמירם בוגט: חוץ מזה, מי שהגיש את החומר וחסר לו, הוא יקבל עוד התראה.
בוריס מפציר: ברשותך, אני רוצה לציין שאנחנו עושים עוד מעשה יוצא-דופן.
בוריס מפציר: אנחנו מודיעים שיום אחד מאותם שלושה ימים יהיה יום פתוח לקהל, שבו גם רשם העמותות וגם נציגים שלנו אומרים: תבואו ישר.
בוריס מפציר: אתם לא שולחים, אתם לא מתדיינים, לא פאקסים.
בוריס מפציר: תבואו אתם פיסית.
יורי שטרן: מתי יהיה היום הפתוח?
בוריס מפציר: אל תשכחו שאנחנו עוברים לשתי שיטות מחשוב שטרם נוסו.
בוריס מפציר: לכן אין לי תאריך.
בוריס מפציר: לדעתי, נוכל לדעת זאת בערך ביום חמישי הבא.
משה גפני: ביום הפתוח הזה אתם תהיו עם אנשי רשם העמותות?
עמירם בוגט: אני שומע על כך לראשונה כאן.
בוריס מפציר: את הבקשה אפשר להגיש עד יום ראשון הקרוב, כולל.
בוריס מפציר: נניח שמישהו הגיש תיק ריק, כותרת, הוא עדיין מבחינתנו בסטאטוס של זכאי להשלמת המסמכים.
יורי שטרן: כולל הבקשה עצמה?
בוריס מפציר: אי-אפשר לתקן בקשה.
בוריס מפציר: בקשה צריך להגיש.
יורי שטרן: מעבר לברכות על המאמץ שנעשה פה אני רוצה להגיד שלפחות עם עמותה אחת שטיפלתי בה, ואני שמח שרשם העמותות נתן לזה פתרון זמני, עם הפורום הציוני זה היה דבר ארוך של כמה חודשי חקירה שהתייחסה לשנים קודמות.
נעמי בלומנטל: גם אני הרגשתי לא נוח, כי מתקבל רושם שהם עושים עבודה טובה.
יורי שטרן: הארגון הזה, שמעסיק כחמישים איש, חצי שנה הוא חי ולא חי.
יורי שטרן: לכן אני חושב שכל מה שעוד ניתן לעשות הוא לראות אם יש עוד עמותות במצב קריטי כזה.
עמירם בוגט: זה לא ענין ביורוקרטי, זה ענין שיש חקירה שלנו שמתנהלת.
עמירם בוגט: אנחנו מסתכלים יותר על התאגיד ופחות על הפרסונות.
נעמי בלומנטל: אנחנו רוצים להודות לכם על מאמץ נדיר, גם של המשתתפים שנמצאים כאן, גם מנכ"ל משרד הקליטה, גם רשם העמותות, ובוודאי חבריי חברי הכנסת, על המאמץ שעשיתם כדי לנסות לפתור את הבעיה ושהצדק גם ייעשה.
נעמי בלומנטל: אני רוצה להציע גם את העזרה שלנו.
נעמי בלומנטל: בואו נתגייס גם אנחנו.
נעמי בלומנטל: אנחנו מדברים על 105 עמותת, שכמה מהן לא יודעות בדיוק שזה התאריך, היום והשעה.
נעמי בלומנטל: לנו כחברי הכנסת יש רצון לסייע.
נעמי בלומנטל: בואו ניקח על עצמנו, כל אחד מאתנו, להתקשר לעשר עמותות ולהודיע להן: ביום זה וזה יש קבלת קהל במשרד הקליטה או אצל רשם העמותות, תביאו את כל הניירות שיש לכם ונסגור את הענין.
נעמי בלומנטל: כי אני רואה שגם משרד הקליטה וגם רשם העמותות מוכנים לצאת למבצע מיוחד כדי לסגור את הענין של 105 העמותות.
נעמי בלומנטל: אפשר גם להודיע על כך ברק"ע.
נעמי בלומנטל: תחליטו במשרד הקליטה על איזה שהוא יום ולהעביר את האינפורמציה הזאת ברק"ע.
בוריס מפציר: יכול להיות, אבל מבחינתנו זה לא תופס.
בוריס מפציר: אנחנו חייבים להודיע בכתב.
נעמי בלומנטל: אתם הודעתם לכולם בכתב שהתאריך הוא 25 ביוני, יום ראשון.
נעמי בלומנטל: אני מציעה שכל אחד מאתנו חברי הכנסת ייקח עשר עמותות ואני אדבר עם עוד חמישה חברי כנסת.
נעמי בלומנטל: אנחנו נתקשר אל העמותות, ורק תודיעו לנו באיזה יום בדיוק הם צריכים לבוא ועם איזה מסמכים.
סופה לנדבר: אבל כל העמותות יודעות.
נעמי בלומנטל: נשארו 105 עמותות שלא קיבלו את הסימון, מסיבות שונות.
נעמי בלומנטל: הם מוכנים לשבת עם העמותות שקיבלו סירוב מוחלט.
נעמי בלומנטל: אנחנו מדברים על 105 עמותות שלפעמים חסרה חתימה או חסר טופס.
נעמי בלומנטל: אני מציעה שאנחנו נסייע בזה וכל אחד מאתנו יתקשר לעשר עמותות.
נעמי בלומנטל: אנחנו רוצים לדעת איזה יום יהיה היום הפתוח שבו הם יוכלו לבוא.
נעמי בלומנטל: אתם גם יכולים לבוא לכאן.
עמירם בוגט: עו"ד למקין יתאם את זה עם המנכ"ל.
נעמי בלומנטל: תודיעו לנו, עם הכתובת החדשה של הרשם ועם מספרי הטלפון.
נעמי בלומנטל: לסיכום הישיבה, אנחנו מנסים לעזור לעמותות שעדיין לא קיבלו אישור תקינות, בין באשמתן ובין שלא באשמתן.
נעמי בלומנטל: זה יהיה אצל רשם העמותות, ותודיעו לנו את כתובתכם.
נעמי בלומנטל: כל חברי הכנסת יקבלו דיווח מי השיג ומי לא, וננסה להשיג את העמותות ולסייע להן, לא מעבר לזה, כדי שהן לא תצאנה ניזוקות מפני שהן לא עמדו בלוח הזמנים בשל הביורוקרטיה שהיתה.
עמירם בוגט: אני חייב לומר בפורום הזה, למרות השעה המאוחרת, שאני רוצה להודות למנכ"ל משרד הקליטה, שבמאמצים שלו, תקרא לזה האפוטרופסות שלו, בטיפול הפרטני בענין הזה הוא מסייע לי להביא לכך שהעמותות יתנהלו בצורה תקינה.
עמירם בוגט: לאור העבודה שנעשתה בשנה שעברה והשנה בקרב העמותות האלה, אני בטוח שבסופו של דבר נגיע למצב שהעמותות האלה יתנהלו בצורה יותר תקינה, וזה ודאי בגלל הענין הרציני והעזרה שלך.
עמירם בוגט: אני חושב שזו יכולה להיות דוגמה למשרדים אחרים.
משה גפני: זה המשרד הממשלתי היחיד שעושה את זה?
עמירם בוגט: זה המשרד הכי אפוטרופסי.
משה גפני: יש עוד משרדים שעושים מה שמר מפציר אמר?
עמירם בוגט: למיטב ידיעתי לא.
נעמי בלומנטל: אני מקווה שבזה נסייע.
נעמי בלומנטל: אני רק רוצה שוב לציין שלפי התרשמותי ולפי התרשמות חברי הוועדה רוב העמותות עושות מאמצים למען העולים, עושות עבודה שהיה מצופה מן הממשלה שתעשה אותה, אבל ידה של הממשלה קצרה בדרך-כלל בשל אילוצים תקציביים, ולכן אותם מתנדבים עושים במלאכה.
נעמי בלומנטל: מדובר בדרך-כלל בהקצבות או בתמיכות נמוכות ביותר של המשרד, ואנחנו מברכים את הגופים על הפעילות שלהם.
נעמי בלומנטל: תודה רבה לכם וערב טוב.
נעמי בלומנטל: יצחק גאגולה: אנחנו רואים שהילדים הלא יהודים קוראים לאנטישמיות.
נעמי בלומנטל: היום אתה חבר בסיעת ש"ס ויש לכם הרבה מאוד כוח פוליטי.
נעמי בלומנטל: אם אתה רוצה לשנות את חוק השבות, בבקשה, תשנו.
נעמי בלומנטל: יצחק גאגולה: ברור שאתם רוצים להביא לכאן כמה שיותר גויים.
נעמי בלומנטל: אמרת שאותם לא יהודים שמגיעים לכאן, הקשיים שלהם עוד יותר גדולים כי הם צריכים להתמודד עם עוד בעיה בנוסף על כל הבעיות שיש להם.
נעמי בלומנטל: את זה אפשר לקבל ולראות איך אפשר לסייע להם, אולי על-ידי גיור - תקלו בגיור.
נעמי בלומנטל: היו"ר נעמי בלומנטל: יש קושי גדול בגיור.
נעמי בלומנטל: היו"ר נעמי בלומנטל: נכון.
נעמי בלומנטל: באמת לא כדאי לומר כך את הדברים.
נעמי בלומנטל: סופה לנדבר: התופעה קיימת גם בקרב נוער ישראלי וזה לא קשור לעולים.
נעמי בלומנטל: היו"ר נעמי בלומנטל: זה לא נכון.
נעמי בלומנטל: אלה לא נתונים סטטיסטיים נכונים.
נעמי בלומנטל: אני חושבת שאתה מכפיש אוכלוסייה שלמה.
נעמי בלומנטל: היו"ר נעמי בלומנטל: חבר הכנסת גאגולה, אני מציעה שתחזור בך.
נעמי בלומנטל: אני יודעת אתה בן-אדם אנושי.
נעמי בלומנטל: אל תעשה הפרדה בין נוער עולה יהודי ללא יהודי.
נעמי בלומנטל: אני חושבת שזה עוול ואסור לך לעשות זאת.
נעמי בלומנטל: הנתונים הסטטיסטיים הם לא כאלה.
נעמי בלומנטל: היו"ר נעמי בלומנטל: אנחנו רוצים לסייע להם, אנחנו רוצים למנוע נשירה.
נעמי בלומנטל: אני מאוד מבקשת ממך יותר מזה, אני מבקשת ממך לא לעשות הפרדה בין נוער יהודי ללא יהודי.
נעמי בלומנטל: יש כאן נוער עולה.
נעמי בלומנטל: אנחנו כמובן צריכים להכיר את המציאות.
נעמי בלומנטל: אותו נוער שקורא לנו יהודים מלוכלכים, זאת לא הארץ שלכם, זאת ארץ ערבית, הסתלקו מכאן וכולי וכולי, ואנחנו מדברים כאן על אותם ערבים שזורקים מזוזות לפחי אשפה, ומצאנו את הדברים ויש לנו תמונות, ובעיתונות לצערי הרב מפרסמים את הדברים, אז אי-אפשר להסתיר את הדברים ולא לומר אותם בגלל שזה לא נוח למישהו.
נעמי בלומנטל: צריך להגיד כאן שאותו גידול משמעותי דווקא בקרב ילדי העולים, מדובר באותו נוער שהוא לא יהודי.
נעמי בלומנטל: סופה לנדבר: נצטרך להכריח אותך לחזור בך.
נעמי בלומנטל: לא רק שדלתות מדינות חבר העמים יהיו סגורות בפניך, אלא גם לבבות של אותם תומכים שמאוד מתלהבים ממך.
נעמי בלומנטל: סופה לנדבר: אתה פוגע עכשיו בעלייה שלמה.
נעמי בלומנטל: אנה איסקובה: אני ארשה לעצמי לא להסכים עם חבר הכנסת גאגולה.
נעמי בלומנטל: לא ידוע לי על סקרים שהפרידו בין נוער עולה יהודי ולא יהודי.
נעמי בלומנטל: אלה הם לא נתונים שבכלל בודקים אותם.
נעמי בלומנטל: כך שאין לי ספק שאין לנו נתונים שמראים שנוער עולה לא יהודי נושר או אלים יותר מנוער עולה יהודי.
נעמי בלומנטל: אנה איסקובה: לא, אין סקרים כאלה.
נעמי בלומנטל: היה ברור שהמתודיקות שמציעים לילדי העולים הן מתודיקות - לפי המומחים האלה שדיברו – שלא התאימו להם.
נעמי בלומנטל: אז הייתה בקשה לשלב הרבה יותר מורים עולים ופסיכולוגים עולים במערכת החינוך, במערכות נלוות, במערכות עירוניות וזאת כדי שיטפלו בנוער הזה משום שהוא דורש התייחסות פסיכולוגית אחרת, התייחסות פדגוגית אחרת.
נעמי בלומנטל: דיברו על כך שהשיטה הנהוגה בארץ שדוגלת יותר ביצירתיות ובמילוי רצונו ויכולתו של הילד, היא לא כל כך מתאימה לנוער עולה שזקוק למסגרות הרבה יותר קשוחות כיוון שהוא עצמו בוחן אותן והוא לא מבין איפה המסגרות מאחר החברה היא חדשה.
נעמי בלומנטל: מאוד חשוב סוף סוף להתייחס לשוני הפסיכולוגיה, לשוני החברתי הזה, ולהבין שצריך להשתמש באותם כוחות שמטבע הדברים מבינים יותר טוב את הילדים האלה ואת ההורים להם ויכולים ליצור את הגשר בין ילד, הורה ובית-ספר משום שזו כנראה אחת הבעיות העיקריות.
נעמי בלומנטל: יש עוד שתי קבוצות שהן קבוצות של נוער במצוקה ונוער בסיכון בצורה מיוחדת ואלה יוצאי קווקז ויוצאי בוכרה, וזאת עקב נסיבות מיוחדות.
נעמי בלומנטל: גם שם מדובר בתנאים מיוחדים, גם שם יש קבוצות כבר היום שהן מאוד פעילות ויעילות של יוצאי אותן קבוצות שיכולים להוביל את המהלכים.
נעמי בלומנטל: גם לקבוצות האלה לדעתי אנחנו צריכים לתת תשומת ליבנו הנפרדת והמיוחדת מפני שעד כמה שידוע לי שם דווקא האחוזים של הנשירה הם יותר גבוהים ושם יש בעיה מיוחדת.
נעמי בלומנטל: אני מעדיף לומר מה אני חושב שצריך להיעשות ולא לתאר את הבעיה הזאת שלדעתי נותחה דיה.
נעמי בלומנטל: היו"ר נעמי בלומנטל: ועדת העלייה והקליטה דנה בנושאים של העדה שלכם פעמים רבות.
נעמי בלומנטל: אנחנו הגשנו הצעה למשרד החינוך ואשמח להגיש אותה גם ליושבת-ראש.
נעמי בלומנטל: למערכת החינוך יש את צוות המורים שצריך לטפל בהם מאחר שיש אנשים שיש להם דעות קדומות והדעות הללו משליכות על התחושה ועל הרגשות של הילדים.
נעמי בלומנטל: אני לא אנתח את הדברים האלה כי אני מניח שהדברים מובנים לאנשים.
נעמי בלומנטל: לגבי התלמידים עצמם.
נעמי בלומנטל: יש תלמידים שנמצאים בתוך המערכת ויש סיכוי שהם ינשרו במוקדם או במאוחר ובהם צריך לטפל בכמה מישורים.
נעמי בלומנטל: צריך לטפל באלו שמתנדנדים מבחינה לימודית, מבחינה רגשית ומבחינה חברתית.
נעמי בלומנטל: מבחינה לימודית אנחנו מדברים על מסגרות אחר-הצהרים, על מועדונים שכונתיים ועל חונכות פר"ח להצמיד לכל ילד כזה, ילד שבית-הספר מגדיר אותו כילד שנמצא בסכנת נשירה ואני חושב שאם יצמידו לו חונך פר"ח זה רק יכול לעזור לו.
נעמי בלומנטל: דוד מהרטו:
נעמי בלומנטל: בשנה זו התחלנו בדבר מצומצם ואני חושב שצריך להגיע לכ800- סטודנטים שנצמיד אותם לכל ילד או ילדה שמאותרים.
נעמי בלומנטל: עכשיו יש כ300-250- סטודנטים שעוסקים בכך, אבל אני חושב שצריך להגדיל את המספר.
נעמי בלומנטל: יש פרוייקטים – ואני מדבר אפילו על פרוייקטים שקיימים במשרד החינוך – שעוסקים במניעת נשירה בתוך בתי-הספר ואני לא אמנה אותם.
נעמי בלומנטל: אם תרצו את כל ההצעות שאני אומר – ואני אומר אותן בכותרות – תוכלו למצוא אותן בחומר הכתוב.
נעמי בלומנטל: יושבים כאן אנשים שיכולים להעיד על ניסיונות שהיו והראו שאם אתה מציב לילדים האלה יעדים ברורים ומוגדרים לימודיים עם תמיכה, עם מעטפת של תמיכה כלכלית וחברתית, את הילדים האלה אפשר להציל וכבר הוכח שזה יכול להיעשות.
נעמי בלומנטל: רעיונות שהוכחו - לא סתם רעיונות על נייר - לא חסרים, אבל חסר גיוס המשאבים לדברים הנכונים.
נעמי בלומנטל: כאן אני מרגיש הרבה פעמים שהאינטרס של המטופלים והאינטרס של המימסד לא תמיד עולה בקנה אחד.
נעמי בלומנטל: אני מרגיש שהמימסד קודם כל משרת את האינטרסים שלו ואחר-כך אולי גם משרת את האינטרסים של הקהל המטופל.
נעמי בלומנטל: כאן לדעתי קיים הפער בין המשאבים שמוגדרים לצורך זה לבין מה שבסופו של דבר מגיע אל הילדים שבאמת צריכים לקבל אותם.
נעמי בלומנטל: היו"ר נעמי בלומנטל: אנחנו מרגישים שאנחנו מפספסים בגדול.
נעמי בלומנטל: אני חושבת שעיקר הבעיה היא בעיית המשאבים.
נעמי בלומנטל: כנראה שהמשאבים לא מגיעים לשטח וזאת הבעיה.
נעמי בלומנטל: מנחם טזזט: כרגיל אני לא ארחיב בדברי אלא אוסיף על דבריו של דוד מבחינת העשייה.
נעמי בלומנטל: אני רואה בשטח יום יום, כאחד היועצים המנחים של מרכז היגוי של עולי אתיופיה במערכת החינוך, ואנחנו עדים לכך שילדים ממסגרות חינוכיות, מכיתה א' ועד כיתה י"ב, מתנדנדים.
נעמי בלומנטל: אנחנו מאתרים איתור ראשוני בכיתות א' כשהילדים מסתובבים בחצר בית-הספר ואני לא יודע היכן כל האנשים שזה בתחום טיפולם.
נעמי בלומנטל: כשאנחנו מתריעים, אנחנו לא אלה שהולכים להתלונן נגד איש זה או אחר, אנחנו נתפסים כמבקרים, כאנשים שבאים להחליף מישהו וזאת לא המטרה שלנו.
נעמי בלומנטל: המטרה שלנו היא שאותו איש יעשה את מה שהוא צריך לעשות.
נעמי בלומנטל: לצערנו אותם הילדים שפגשנו בכיתה א' ובחטיבות ביניים, אנחנו פוגשים אותם ברחוב.
נעמי בלומנטל: מנחם טזזט: מבחינת האנשים שעוסקים בחינוך יוצאי אתיופיה, הם קיימים אבל למעשה לא מתואמים.
נעמי בלומנטל: כשאנחנו רוצים לתאם צורת פעילות, אנשים רבים מתעלמים מזה ונוח להם לפעול כפי שפעלו בעבר באותו תחום עיסוק שלהם.
נעמי בלומנטל: הבעיה הרבה יותר קשה בקרב הבנות.
נעמי בלומנטל: במשרד העבודה והרווחה אין עובדת יוצאת העדה האתיופית במחלקה לנערות במצוקה.
נעמי בלומנטל: עמותת על"ם הכניסה לעבודה באופן זמני עובדות אתיופיות ואותן עובדות עושות חיל.
נעמי בלומנטל: אחת העובדות בבאר-שבע קיבלה פרס הצטיינות אבל לצערנו אחרי פרס ההצטיינות היא קיבלה גם מכתב פיטורים.
נעמי בלומנטל: במשרד העבודה והרווחה לא יוצרים תקנים לטיפול כזה.
נעמי בלומנטל: היו"ר נעמי בלומנטל: זו בעיה של כולם.
נעמי בלומנטל: אני רוצה להתחלק אתכם בכמה נתונים שהם לא סטטיסטיקה.
נעמי בלומנטל: אנחנו ביקרנו לפני כמה חודשים ביקור יזום בבית המעצר באבו כביר באגף הקטינים.
נעמי בלומנטל: המצב שם הוא איום ונורא וזה לא דבר חדש.
נעמי בלומנטל: יש חברי כנסת שמודעים היטב לאיך נראים בתי המעצר שלנו ובתי המעצר לקטינים לא נראים יותר טוב.
נעמי בלומנטל: בגלל בעיה איתרנו בביקור בבית המעצר שהוחזקו שם נערים למרות שכבר היו מה שנקרא חייבי שב"ס, התברר לנו שלא קולטים אותם בכלא השרון, ביקשנו משירות בתי הסוהר לערוך ביקור בכלא השרון, ואכן נענינו וכחודש אחרי כן קיימנו ביקור בכלא השרון.
נעמי בלומנטל: הכינו לנו שם ביקור מאוד יפה, בין היתר גם סטטיסטיקה, והסתבר לנו שבכלא השרון, שהוא כלא הקטינים היחידי בארץ, שוב, למעלה מארבעים אחוז מהקטינים האסירים בכלא השרון הם עולים חדשים.
נעמי בלומנטל: כאלה שעברו כבר את כל המעברים מהוסטל פתוח למעון נעול ואחר-כך הגיעו בגלל עבירות חמורות או בגלל הישנות של עבירות לכלא השרון.
נעמי בלומנטל: אמנם הועלו כאן שני נושאים היום אבל יש קשר הדוק ביניהם.
נעמי בלומנטל: יש קשר הדוק בין תופעת הנשירה לתופעת העבריינות.
נעמי בלומנטל: אגב, אותם קטינים שמצאנו בכלא השרון, חלקם ותיקים, חלקם עולים חדשים, מכל הסוגים ומכל המינים, המשותף היחידי שמצאנו להם – ושאלנו אותם, דיברנו אתם – הוא שכולם נשרו בשלב כזה או אחר מבית-הספר.
נעמי בלומנטל: הנשירה היא שלב ראשון לרחוב.
נעמי בלומנטל: מדברים כאן על עובדים סוציאלים, אז יש היום מאה עובדים סוציאלים ברשויות המקומיות שקיבלו כבר מכתבי פיטורים.
נעמי בלומנטל: כי המצב השתפר?
נעמי בלומנטל: כי אנחנו הגענו למנוחה ונחלה?
נעמי בלומנטל: מפני שהחליטו שם לקצץ.
נעמי בלומנטל: ולמה?
נעמי בלומנטל: כי אין תקציב?
נעמי בלומנטל: תשאלו את מינהל הכנסות המדינה כמה עלה הצפי של הכנסות המדינה בחודשים האחרונים מעבר למה שתוכנן בתקציב, ואני פונה אליכם חברי הכנסת.
נעמי בלומנטל: יצחק קדמן: יש עודף הכנסות.
נעמי בלומנטל: השאלה היא לאן הוא הולך.
נעמי בלומנטל: המקום האחרון שהוא הולך, זה עולים חדשים.
נעמי בלומנטל: בחודש ינואר 2000 מתוך 38 נערים שהופנו לטיפולם, 32 היו עולים חדשים.
נעמי בלומנטל: זה כבר שיא חדש.